Rikunarita-ORG/Wikinium huggingface dataset:
# Streaming media

**Streaming media** (Ingelsk foar "streamende media"; útspr.: ['stri:mɪŋ 'mi:dia], likernôch: "strii-ming mii-di-a") binne media dy't streekrjocht fia kompjûternetwurken (lykas it ynternet) ferspraat wurde. Dat proses wurdt **streaming** of ek wol **streamen** (útspr.: ['stri:mən], likernôch: "strii-mun") neamd. It is in populêre distribúsjemetoade by webcasts (útstjoerings oer it ynternet), by it besjen fan webfideo's (bgl. op YouTube) of fan video-on-demand (bgl. fia Netflix of Disney+) en by it beharkjen fan muzyk (bgl. fia Apple Music of Spotify). By streaming wurdt oanhâldend in diel fan 'e data yn 'e buffer pleatst, sadat in programma op in mediaplayer ôfspile wurde kin. Dêrtroch kinne de ûntfongen media (fideo en audio) fuortendaliks konsumearre (besjoen en beharke) wurde troch de brûker, sûnder dat de hiele útstjoering dan al download is.

Yn bredere sin kin steld wurde dat streaming ek bûten it ynternet om ien fan 'e primêre distribúsjemetoaden fan media is, mei't de measte distribúsjemetoaden ynherint streaming (d.w.s. flechtich) of ynherint net-streaming (d.w.s. duorjend) binne. Radio- en tillefyzje-útstjoerings kinne bygelyks sjoen wurde as net-ynternetrelatearre foarbylden fan streaming media, wylst boeken, (papierrene) kranten en tydskriften, dvd's en cd's foarbylden binne fan media dy't dúdlik net-streaming binne.

De Ingelske term "*streaming*", letterlik "streamend", ferwiist nei de oanhâldende stream fan data dy't by dizze distribúsjemetoade yn 'e buffer pleatst wurdt. It is yn dy sin it tsjinstelde fan it downloaden fan in bestân, wêrby't de brûker wachtsje moat oant er it hiele bestân op syn kompjûter ûntfongen hat foar't er der wat mei dwaan kin. Streaming media binne dus foar de brûker tiidbesparjend, mar oan 'e oare kant is it yn 'e regel net mooglik om streaming media te bewarjen troch se, lykas in download, op jins kompjûter te behâlden. As men der faker nei sjen en harkje wol, moat men sa'n bestân ynstee eltse kear wer op 'e nij streame, en is men dus ôfhinklik fan 'e webside dy't it bestân oanbiedt. As dy webside it bestân fuorthellet, stiet de brûker fierders mei lege hannen.

In oar minpunt oan streaming media is dat men in beskate bânbreedte nedich is om streaming media goed ôf te spyljen. Untbrekt foldwaande bânbreedte, dan sil it bufferjen fan 'e media it ôfspyljen fan 'e ynhâld net byhâlde kinne, en hat men te krijen mei skoftkes dat de media stilfalle sadat it bufferjen it ôfspyljen byhelje kin.

Live-streaming is it fersprieden oer it ynternet fan live-útstjoerings fan (oer it algemien) fideo. Dêrfoar hat men ferlet fan in kamera, in encoder om 'e bylden te digitalisearjen, en in mediapublisher en in webside om 'e bylden te distribuëarjen. Dit soarte fan streaming media hoecht net opnommen te wurden op it punt fan oarsprong, hoewol't dat faak wol dien wurdt.

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|
Foar boarnen en oare literatuer, sjoch ûnder: *References* en *Further Reading*, op dizze side. |
# Kesha

Kesha yn 2011
Ke$ha 2010
**Kesha Rose Sebert** (Los Angeles, 1 maart 1987), rûnom bekend as **Kesha** of **Ke$ha**, is in Amerikaansk popsjongster, rapper en hitskriuwster. Hja waard wrâldferneamd troch it meidwaan oan it liet *Right Round* fan Flo Rida en har eigen hit *Tik Tok*.

Har debútsingle, "Tik Tok", ferskynde yn 2009 en waard yn alve lannen in nûmer ien hit. Har debútalbum, Animal, ferskynde yn jannewaris 2010 en kaam yn de Feriene Steaten fuort op it earste plak fan bêst ferkochte albums. Ein septimber 2010 hie Kesha al mear as 2 miljoen albums oer de hiele wrâld ferkocht.

## Diskografy

### Albums

* 2010: *Animal*
* 2010: *Cannibal*
* 2012: *Warrior*

### Single's

* 2009: *TiK ToK*
* 2010: *Blah Blah Blah* (feat. 3OH!3)
* 2010: *Your Love Is My Drug*
* 2010: *Take It Off*
* 2010: *We R Who We R*
* 2011: *Blow*
* 2012: *Die Young*
* 2013: *C'Mon*
* 2013: *Crazy Kids*

### Fideoklips

| Jier | Titel | Album | Regisseur |
| --- | --- | --- | --- |
| 2009 | *Right Round* (ft. Flo Rida) | *R.O.O.T.S.* (Flo Rida) | Malcolm Jones |
| *TiK ToK* | *Animal* | Syndrome |
| 2010 | *Blah Blah Blah* (ft. 3OH!3) | Brendan Malloy |
| *Dirty Picture* (ft. Taio Cruz) | *Rokstarr* (Taio Cruz) | Alex Herron |
| *Your Love Is My Drug* | *Animal* | Honey |
| *My First Kiss* (ft. 3OH!3) | *Wants* (3OH!3) | Isaac Ravishankara |
| *Take It Off* | *Animal* | Paul Hunter & Dori Oskowitz |
| *We R Who We R* | *Cannibal* | Hype Williams |
| *Animal* | *Animal* | Skinny |
| *Take It Off (K$ n' Friends Version)* |
| *Stephen* |
| 2011 | *Blow* | *Cannibal* | Chris Marrs Piliero |
| 2012 | *Die Young* | *Warrior* | Darren Craig |
| 2013 | *C'Mon* |
| *Crazy Kids* |

## Keppeling om utens

* Offisjele hiemside

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|  |
# Fideospultsje

Kompjûterspultsje 'Free Orion'
In **fideospultsje** is in spultsje wêrby't de brûker/spiler ynteraktyf belutsen is mei in betsjinningsbakje dêr't in fisuële ynteraksje op in fideoskerm mei kreëarre wurdt. As dêrfoar in spulkompjûter of de persoanlike kompjûter brûkt wurdt, sprekt men faak fan in **kompjûterspultsje**. In soad fideospullen kinne lykwols mei de betsjinningsconsole op 'e tillefyzje oansletten wurde, en dan is men in kompjûter net nedich. Tsjintwurdich binne der ek almar mear tapassings foar PDA's, mobile tillefoans en draachbere spulkompjûters.

By nije kommersjele spullen wurdt de klam hyltyd mear lein op 'e fisuele belibbing fan it spultsje. Microsoft (mei de Xbox) en Sony (mei it Playstation) binne wiidferneamd op dat mêd. By oare spullen leit de klam op it spyljen sels (*gameplay*) en de ynnovaasje. Nintendo leit tsjintwurdich de klam op 'e ynnovaasje mei de produksje fan de Wii en Nintendo DS, eartiids wie ek Sega dêr ferneamd om.

## Ferskate kompjûterspultsjes

In oersjoch mei kompjûter-gênres mei in pear foarbylden fan populêre titels yn dat gênre.

| kompjûterspulgênres en spultsjes |
| --- |
| First person shooter (FPS) | Aliens versus Predator, America's Army, Call Of Duty, Counter-Strike, Doom, Duke Nukem, Far Cry Half-Life, Medal Of Honor, No One Lives Forever, Quake, Return to Castle Wolfenstein, Unreal, Wolfenstein: Enemy Territory |
| Third person shooter (TPS) | Tomb Raider, Splinter Cell, Grand Theft Auto, Max Payne, Mercenaries, The Godfather: The Game, James Bond |
| Arcade | Tetris, Pong, Arkanoid, Pac-Man, Wii Sports |
| Minygames-samling | Wii Play, Game & Watch, Sega Genesis Collection, Super Monkey Ball: Banana Blitz, EyeToy |
| Kaartspul | Patience (Solitaire), Freecell, Hearts, Spider |
| Boerdspullen | Damjen, Skaken, Risk, Stratego, Domino |
| Puzel | Tetris, Bejeweled, Lemmings, Reversi, Actionloop, Lumines |
| Role playing game (RPG) | Final Fantasy, Baldur's Gate, Neverwinter Nights, Dungeons & Dragons, The Elder Scrolls, Fable, Jade Empire |
| MMORPG | Asheron's Call, Dark Age of Camelot, Everquest, Guild Wars, Lineage2, Ultima Online, World of Warcraft, Tibia, RuneScape, FLYFF, PlaneShift, Omerta, Warhammer Online |
| Real-time strategy (RTS) | Warcraft, Command & Conquer, Age of Empires, Acts of War, Empire Earth, Dune |
| Turn-based strategy (TBS) | Civilization, Total War, X-com, Advance Wars, Fire Emblem, The Lord of the Rings: The Third Age, Heroes of Might en Magic, Imperialism |
| Adventure: | Leisure Suit Larry, King's Quest, The Legend of Zelda, Atlantis, Myst, Day of the Tentacle, Monkey Island, Beyond Good & Evil, Fahrenheit |
| Platfoarmspul | Rayman, Crash Bandicoot, Mario, Jazz Jackrabbit, Sonic the Hedgehog, Banjo Kazooie, Super Monkey Ball |
| Reesspul | Need for Speed, Colin McRae Rally, Gran Turismo, Crash Team racing |
| Simulaasje | The Sims, SimCity, Rollercoaster Tycoon, Animal Crossing, BAHN, Zoo Tycoon, Theme Park |
| Sport | NBA Live, Madden NFL, Virtua Tennis, Top Spin, Pro Evolution Soccer, FIFA, Hattrick, Football Manager |
| Beat'em up | Mortal Kombat, Tekken, Soul Calibur, Street Fighter, Dead Or Alive, DragonBall Z |

## Sjoch ek

* Spulkompjûter
# Stylus

4 Foarbylden fan midskiuwske styli of skriuwstiften. Twa grutte skriuwstiften fan izer, in lytsere messing stylus en de lytse stylus is fan bien makke.
Foarbyld fan in Romeinsk waakstaffeltsje.
In **stylus** (Latyn foar *griffel* is in puntfoarmige skriuwstift, makke om te skriuwen op in waakstaffeltsje of om groeden yn klaai te meitsjen. Mei it platmakke útein koe de tekst wiske wurde troch de waaks (nei dy justjes te ferwaarmjen) glêd te striken, dêrmei wie it in ideaal helpmiddel om letters skriuwen te learen. Yn opgravings binne Romeinske en midsiuwske eksimplaren fûn dy’t fan bien, brûns en izer makke wiene. Yn Mesopotamië, it âlde Egypte of yn de Minoyske beskaving waarden ek styli makke fan reid. Yn de Lege Lannen waarden skriuwstiften oan yn de lette Midsiuwen in soad brûkt. Skriuwstiften binne yn de rin fan de 15e iuw út it deistich libben ferdwûn en ferfongen troch in griffel en laai as skriuwplankje en troch it massaal en goedkeaper produsearjen fan papier mei de opkomst fan wetterdreaune papiermûnen.

## Modern gebrûk

Ferskate moderne apparatuer makket gebrûkt fan in plestik of metalen stylus om in beroerskerm te betsjinjen, benammen by pda's, mobyltsjes of tablets. It hat in ferlykbere funksje as in kompjûtermûs, wêrby’t de mûsklik ferfongen wurdt troch in tikje tsjin it skerm. Ek klik- en sleepaksjes kinne mei in stylus dien wurde. De measte pda’s ha in spesjale greppel dêr’t de stylus yn bewarre wurde kin.

In stylus wurdt ek brûkt foar it betsjinjen fan in grafysk tablo of tablet-pc. In stylus foar in pda kin meast net útwiksee mei dy fan in tablet-pc om’t de brûkte technyk oars is. By in pda bart de registraasje troch oanreitsjen fan in drukgefoelich skerm, in klik soe ek oproppen wurde kinne mei in gewoane pinne (ôf te rieden om’t it skerm skansearre wurde kinne soe) of troch in finger (net praktysk om’t de finger grutter is as de measte knoppen en sadwaande neet sekuer). By in tablet-pc is de pinne foarsjoen fan elektroanika, wat it gehiel dus djoerder makket.

Foarbylden fan moderne styli. (Fan lofts nei rjochts: PalmPilot Professional, Fossil Wrist PDA, Nokia 770, Audiovox XV6600, HP Jornada 520, Sharp Zaurus 5500, Fujitsu Lifebook P-1032)
## Trivia

* Styli wurde faak de 3 ferkocht, net it stik.
* By tablet-pc's is inkeld as opsje in spesjaal toutsje, tether, te krijen om weitôgjen foar te kommen.
* De Nintendo DS en 3DS searjes fan Nintendo brûke ek in stylus.